**Frol IL orientering**

**Årsmelding 1979**

Orienteringsutvalget har bestått av:

Else Sirum, oppmann

Gustav Strandholmen

Olav Martin Indgaard

Bjørn Bye

Jon Eirik Elvsveen

Hans Moltzau

Vidar Venås

Johan Skjerve

Birgit Reistad

Styret har hatt 3 møter. Og det har vært 2 løpermøter.

**REPRESENTASJON**

Kretstinget ble holdt på Inderøya, med Indrøy IL som teknisk arrangør. Representanter for Frol var Vidar Venås og Torbjørn Sirum. Vidar Venås ble valgt til formann i Inntrøndelag O-krets, Bjørn Bye til formann i instruksjonsrådet og Fritjof Sandstad til formann i treningsrådet.

**INSTRUKSJON**

O-skole ble holdt på Mule, Hegle, Okkenhaug, Levanger og Halsan med Bjørn Bye og Vidar Venås i spissen. I høst har det vært holdt o-kurs for yngre i Staupshaugen.

**TRENING**

Fellestreninga startet tidlig i november i fjor på Mule med Jon Eirik Elvsveen som trener. Senere gikk det slag i slag utover vinteren med deltagelse i Frol-karusellen på ski, Frol landevegsløp og enkelte turløp. Et stykke ut i april kunne vi finne fram o-skoene igjen og begynne treninga i terrenget.

**KURS, LEIRE**

O-kretsen har arrangert løypeleggerkurs og synfarerkurs hvor Turid Skjerve, Vidar Skjerve og Arne Grevskott har representert Frol. O-kretsen arrangerte som vanlig Skallstugguleiren med Bjørn Bye som leder. Også her deltok en rekke frolinger.

**KARTSITUASJONEN**

Frol har tatt over Borgsåsen fra O-kretsen. Kartet ble revidert og nytt opplag ble trykt opp. Dessuten ble det gitt ut et instruksjonskart over Staupshaugen som har rukket å bli mye brukt.

**EGNE ARRANGEMENT**

Frol fikk æren av å starte o-sesongen i Trøndelag med krets-o-løp i Borgsåsen 29.april med bra deltagelse. Videre har vi arrangert O-Sjuern, en del treningsløp, et nasjonalt løp, «Sjetthølspruten», som ikke hadde værgudene med seg, et kretsløp, to nær-o-løp og to løp i O-cupen. Bl.a. semifinale mellom OK Skøynar og Trollelg. Tredagers i Frol ble også i år arrangert med Frol og OK Rebelsk som arrangører. Den Gyldne O-sko tilfalt Hallvar Saursaunet, Egge, mens o-sportens Rebelsk-kaktus gikk til «Argo» i Trønder-Avisa. Arrangementet gikk som vanlig med sportslig og økonomisk balanse.

**O-TRAMPEN, SKI-JEGEREN**

O-Trampen ble arrangert for 9.gang med noenlunde samme deltagelse som før. Det meldes om flere som ligger an til 10-års utmerkelse. I vinter hadde vi skiorientering for andre gang.

**DELTAKING I KONKURRANSELØP**

Frolingene har i år vært mye ute og reist. En del tilbrakte påsken i Sverige der de deltok i en rekke løp. I år deltok vi for første gang i o-stafetten Tiomila og Tvåmila i Sverige, nærmere bestemt 5 mil sør for Stockholm. Videre har klubben vært representert i Sørlandsgaloppen og Solo, med en rekke hederlige plasseringer Arne Grevskott deltok i Hovedløpet for Yngre, mens Turid Skjerve forsvarte Frols ære i junior-NM. I KM individuelt ble Frol mestvinnende lag med 4 KM-titler. Disse var det Bjørn Bye i H 43-, Liv Venås i D 21, Turid Skjerve i D 17-18 og Arne Grevskott i H 15-16 som tok. Dessuten ble det 2.plass til Bergljot Venås og Brynhild Bye i henholdsvis D 50 og D 12. 3.plass ble det til Terje Gripp i H 12 og Astrid Reistad i D 12.

I KM stafett ble det 3.plass i H 19 med Torbjørn Sirum, Olav Martin Indgaard og Jon Eirik Elvsveen. 2.plass i H 16 med Tor J Strandholmen, Arne Grevskott og Vidar Skjerve. 3.plass i H 43 med Håkon Sørheim, Bjørn Bye og Hans Moltzau. Og andreplass i D17 med Liv Venås, Aina Bye og Turid Skjerve.

I KM langdistanse ble det 2.plass til Torbjørn Sirum i H 21, og i KM natt 1.plass til Olav M Indgaard og 2.plass til Torbjørn i H21. Arne Grevskott tok 1.plassen i H 15-16. En rekke gode plasseringer ble det også i TM, hvor Fritjof Sandstad med 1.plass i H 21c og Liv Venås i D 21b rager høyest.

En kan også at Frol tok dobbeltseier i årets Trollelg-stafett, mens vi i O-cupen ble slått ut av Trollelg i 2.runde. Vi har i alt 589 starter i vanlige løp, hvorav en rekke førsteplasser. I år har en del nybegynnere debutert med vekslende hell.

**SØKNAD OM LØP NESTE ÅR**

Det har blitt søkt om ett nær-o-løp, ett kretsløp og ett nasjonalt løp.

**NM 1981**

Frol IL og Verdal OK er tildelt senior-NM i 1981. Fritjof Sandstad er valgt til formann for arrangementet, og ca. 20 andre til de forskjellige komiteene. Arbeidet har kommet godt i gang. Terrenget er flyfotografert, og synfaringa har også kommet i gang. Har hatt observatører på NM i år. I desember skal en del fra Hovedkomiteen på kurs i NOF. Rekner med å behøve vel 175 medhjelpere til selve arrangementet. Dette blir et stort arrangement med all den PR det vil medføre Frol. Blant annet skal vi prøve å få TV oppover, og det har blitt vurdert å invitere Kongen. Så får vi se hvordan det går.

**KOMMENTAR**

De helt store eliteresultatene mangler, men vi begynner da å nærme oss. Vi har bra med løpere, men det er plass for mange flere. For de som trenger instruksjon vil det bli holdt kurs til våren. Og O-sjuern er et glimrende tilbud for å finne fram o-formen. Fellestreninga for neste sesong har allerede startet opp på Mule fredagskveldene, hvor alle er velkomne. En stor takk rettes til arrangørmedhjelpere og aktive for nok en fullført sesong. Og vel møtt neste år til et nytt o-år!

15.11.1979

Else Sirum

(Oppkvinne)